CELEX: 32015R0197
Language: sl
Date: 2015-02-05 00:00:00
Title: Izvedbena uredba Komisije (EU) 2015/197 z dne 5. februarja 2015 o odobritvi večje spremembe specifikacije za ime, vpisano v registru zaščitenih označb porekla in zaščitenih geografskih označb (Aglio Bianco Polesano (ZOP))

10.2.2015   
               
               
                  SL
               
               
                  Uradni list Evropske unije
               
               
                  L 33/8
               
            
         IZVEDBENA UREDBA KOMISIJE (EU) 2015/197
         z dne 5. februarja 2015
         o odobritvi večje spremembe specifikacije za ime, vpisano v registru zaščitenih označb porekla in zaščitenih geografskih označb (Aglio Bianco Polesano (ZOP))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
         ob upoštevanju naslednjega:
         
                     (1)
                  
                  
                     Komisija je v skladu s prvim pododstavkom člena 53(1) Uredbe (EU) št. 1151/2012 preučila zahtevek za odobritev spremembe specifikacije za zaščiteno označbo porekla „Aglio Bianco Polesano“, registrirano v skladu z Uredbo Komisije (ES) št. 1175/2009 (2).
                  
               
                     (2)
                  
                  
                     Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije (3).
                  
               
                     (3)
                  
                  
                     Ker v skladu s členom 51 Uredbe (EU) št. 1151/2012 Komisija ni prejela nobene izjave o ugovoru, bi bilo treba spremembo specifikacije odobriti –
                  
               SPREJELA NASLEDNJO UREDBO:
         
            Člen 1
            Sprememba specifikacije, objavljena v Uradnem listu Evropske unije v zvezi z imenom „Aglio Bianco Polesano“ (ZOP), se odobri.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. februarja 2015
            
               
                  Za Komisijo
               
               
                  V imenu predsednika
               
               Phil HOGAN
               
                  Član Komisije
               
            
         
         
            (1)  UL L 343, 14.12.2012, str. 1.
         
            (2)  Uredba Komisije (ES) št. 1175/2009 z dne 30. novembra 2009 o vpisu imena v register zaščitenih označb porekla in zaščitenih geografskih označb (Aglio Bianco Polesano (ZOP)) (UL L 314, 1.12.2009, str. 60).
         
            (3)  UL C 347, 3.10.2014, str. 18.